ประกาศกรมการจัดหางานประกาศกรมการจัดหางานเรื่อง การจดทะเบียนลูกจ้างการขอมีบัตรประจำตัว การออกบัตรประจำตัว และการออกใบแทนบัตรประจำตัวผู้จัดการหรือลูกจ้างของผู้รับอนุญาตนำคนต่างด้าวมาทำงานกับนายจ้างในประเทศ อาศัยอำนาจตามความในมาตรา๑๘ และมาตรา ๒๒ แห่งพระราชกำหนดการนำคนต่างด้าวมาทำงานกับนายจ้างในประเทศ พ.ศ.๒๕๕๙ อธิบดีกรมการจัดหางานจึงออกประกาศไว้ ดังต่อไปนี้ข้อ๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาข้อ๒ ในประกาศนี้ผู้รับอนุญาต หมายความว่าผู้ได้รับใบอนุญาตนำคนต่างด้าวมาทำงานกับนายจ้างในประเทศอธิบดี หมายความว่า อธิบดีกรมการจัดหางานข้อ๓ การยื่นคำขอตามประกาศนี้ ให้ยื่น ณสถานที่ ดังต่อไปนี้(๑)ในเขตกรุงเทพมหานคร ให้ยื่น ณ กองทะเบียนจัดหางานกลางและคุ้มครองคนหางาน กรมการจัดหางาน(๒)ในจังหวัดอื่น ให้ยื่น ณ สำนักงานจัดหางานจังหวัดการยื่นคำขอตามประกาศนี้อธิบดีจะประกาศกำหนดสถานที่หรือวิธีการอื่นก็ได้ข้อ๓ ในกรณีที่ยื่นคำขอในท้องที่จังหวัดอื่นนอกเหนือจากกรุงเทพมหานครให้จัดหางานจังหวัดแห่งท้องที่ที่มีการยื่นคำขอนั้นเสนอความเห็นและส่งคำขอพร้อมทั้งเอกสารหรือหลักฐานต่ออธิบดีเพื่อพิจารณาหมวด ๑การจดทะเบียนลูกจ้าง ข้อ๔ ผู้รับอนุญาตที่ประสงค์จะจดทะเบียนลูกจ้างซึ่งทำหน้าที่เกี่ยวกับการนำคนต่างด้าวมาทำงานกับนายจ้างในประเทศให้ยื่นคำขอตามแบบ นจ. ๑๒ ท้ายประกาศนี้ ต่ออธิบดีพร้อมด้วยเอกสารและหลักฐานตามที่กำหนดไว้ในแบบดังกล่าวข้อ๕ เมื่อพนักงานเจ้าหน้าที่ได้รับคำขอจดทะเบียนลูกจ้างซึ่งทำหน้าที่เกี่ยวกับการนำคนต่างด้าวมาทำงานกับนายจ้างในประเทศแล้วให้ตรวจสอบความถูกต้องและครบถ้วนของคำขอจดทะเบียนลูกจ้าง ซึ่งทำหน้าที่เกี่ยวกับการนำคนต่างด้าวมาทำงานกับนายจ้างในประเทศพร้อมด้วยเอกสารและหลักฐานตามที่กำหนดไว้ หากเห็นว่าคำขอและเอกสารและหลักฐานไม่ถูกต้องหรือไม่ครบถ้วนให้พนักงานเจ้าหน้าที่แจ้งให้ผู้รับอนุญาตดำเนินการแก้ไขคำขอจดทะเบียนลูกจ้างซึ่งทำหน้าที่เกี่ยวกับการนำคนต่างด้าวมาทำงานกับนายจ้างในประเทศหรือจัดส่งเอกสารหรือหลักฐานเพิ่มเติมให้ถูกต้องและครบถ้วนภายในระยะเวลาที่กำหนดให้พนักงานเจ้าหน้าที่ออกใบรับคำขอตามวรรคหนึ่งให้แก่ผู้รับอนุญาตไว้เป็นหลักฐานโดยบันทึกความถูกต้องและครบถ้วนของรายการเอกสารและหลักฐานหรือความบกพร่องและรายการเอกสารหรือหลักฐานที่จะต้องยื่นเพิ่มเติมไว้ในใบรับคำขอดังกล่าวด้วยข้อ๖ ในกรณีที่ผู้รับอนุญาตไม่แก้ไขคำขอจดทะเบียนลูกจ้างซึ่งทำหน้าที่เกี่ยวกับการนำคนต่างด้าวมาทำงานกับนายจ้างในประเทศหรือไม่จัดส่งเอกสารหรือหลักฐานเพิ่มเติมให้ถูกต้องและครบถ้วนภายในระยะเวลาที่พนักงานเจ้าหน้าที่กำหนดให้ถือว่าผู้รับอนุญาตไม่ประสงค์จะให้ดำเนินการต่อไป ให้พนักงานเจ้าหน้าที่คืนคำขอจดทะเบียนลูกจ้างซึ่งทำหน้าที่เกี่ยวกับการนำคนต่างด้าวมาทำงานกับนายจ้างในประเทศเอกสารและหลักฐานให้แก่ผู้รับอนุญาตพร้อมทั้งแจ้งเป็นหนังสือถึงเหตุแห่งการคืนคำขอและสิทธิอุทธรณ์ให้ผู้รับอนุญาตทราบข้อ๗ ในกรณีที่คำขอจดทะเบียนลูกจ้างซึ่งทำหน้าที่เกี่ยวกับการนำคนต่างด้าวมาทำงานกับนายจ้างในประเทศพร้อมด้วยเอกสารและหลักฐานถูกต้องและครบถ้วนให้พนักงานเจ้าหน้าที่สอบสวนว่าลูกจ้างนั้นมีคุณสมบัติและไม่มีลักษณะต้องห้ามตามมาตรา๑๙ หรือไม่ แล้วเสนอความเห็นไปยังอธิบดีเพื่อพิจารณาต่อไปเมื่ออธิบดีพิจารณาคำขอจดทะเบียนลูกจ้างซึ่งทำหน้าที่เกี่ยวกับการนำคนต่างด้าวมาทำงานกับนายจ้างในประเทศประกอบกับความเห็นของพนักงานเจ้าหน้าที่ตามวรรคหนึ่งแล้วเห็นว่าคำขอจดทะเบียนลูกจ้างซึ่งทำหน้าที่เกี่ยวกับการนำคนต่างด้าวมาทำงานกับนายจ้างในประเทศพร้อมด้วยเอกสารและหลักฐานมีความถูกต้องครบถ้วนให้อธิบดีรับจดทะเบียนลูกจ้างให้แก่ผู้รับอนุญาตในกรณีอธิบดีมีคำสั่งไม่รับจดทะเบียนลูกจ้างซึ่งทำหน้าที่เกี่ยวกับการนำคนต่างด้าวมาทำงานกับนายจ้างในประเทศให้อธิบดีมีหนังสือแจ้งผลการพิจารณาพร้อมด้วยเหตุผลและสิทธิอุทธรณ์ให้ผู้รับอนุญาตทราบข้อ๘ แบบทะเบียนลูกจ้างซึ่งทำหน้าที่เกี่ยวกับการนำคนต่างด้าวมาทำงานกับนายจ้างในประเทศให้เป็นไปตามแบบ นจ. ๑๓ ท้ายประกาศนี้หมวด ๒การขอมีบัตรประจำตัวการออกบัตรประจำตัวและการออกใบแทนบัตรประจำตัวผู้จัดการหรือลูกจ้าง ข้อ๙ ผู้รับอนุญาตที่ประสงค์จะขอบัตรประจำตัวผู้จัดการหรือลูกจ้างซึ่งทำหน้าที่เกี่ยวกับการนำคนต่างด้าวมาทำงานกับนายจ้างในประเทศให้ยื่นคำขอตามแบบ นจ. ๑๔ท้ายประกาศนี้ต่ออธิบดีพร้อมด้วยเอกสารและหลักฐานตามที่กำหนดไว้ในแบบดังกล่าวข้อ๑๐ ผู้รับอนุญาตที่ประสงค์จะขอใบแทนบัตรประจำตัวผู้จัดการหรือลูกจ้างที่ชำรุดในสาระสำคัญสูญหายหรือถูกทำลายให้ยื่นคำขอตามแบบ นจ. ๑๕ ท้ายประกาศนี้ต่ออธิบดีพร้อมด้วยเอกสารและหลักฐานตามที่กำหนดไว้ในแบบดังกล่าวข้อ๑๑ เมื่อพนักงานเจ้าหน้าที่ได้รับคำขอตามข้อ ๘หรือข้อ ๙ แล้วแต่กรณี ให้ตรวจสอบความถูกต้องและครบถ้วนของคำขอพร้อมด้วยเอกสารและหลักฐานตามที่กำหนดไว้หากเห็นว่าคำขอและเอกสารและหลักฐานไม่ถูกต้องหรือไม่ครบถ้วนให้พนักงานเจ้าหน้าที่แจ้งให้ผู้ยื่นคำขอดำเนินการแก้ไขคำขอหรือจัดส่งเอกสารหรือหลักฐานเพิ่มเติมให้ถูกต้องและครบถ้วนภายในระยะเวลาที่กำหนดให้พนักงานเจ้าหน้าที่ออกใบรับคำขอตามวรรคหนึ่งให้แก่ผู้ยื่นคำขอไว้เป็นหลักฐานโดยบันทึกความถูกต้องและครบถ้วนของรายการเอกสารและหลักฐานหรือความบกพร่องและรายการเอกสารหรือหลักฐานที่จะต้องยื่นเพิ่มเติมไว้ในใบรับคำขอดังกล่าวด้วยข้อ๑๒ ในกรณีที่ผู้ยื่นคำขอไม่แก้ไขคำขอหรือไม่จัดส่งเอกสารหรือหลักฐานเพิ่มเติมให้ถูกต้องและครบถ้วนภายในระยะเวลาที่พนักงานเจ้าหน้าที่กำหนดให้ถือว่าผู้ยื่นคำขอไม่ประสงค์จะให้ดำเนินการต่อไป ให้พนักงานเจ้าหน้าที่คืนคำขอเอกสารและหลักฐานให้แก่ผู้ยื่นคำขอ พร้อมทั้งแจ้งเป็นหนังสือถึงเหตุแห่งการคืนคำขอและสิทธิอุทธรณ์ให้ผู้ยื่นคำขอทราบข้อ๑๓ ในกรณีที่คำขอตามข้อ ๘พร้อมด้วยเอกสารและหลักฐานถูกต้องและครบถ้วนให้พนักงานเจ้าหน้าที่เสนอความเห็นไปยังอธิบดีเพื่อพิจารณาออกบัตรประจำตัวผู้จัดการหรือลูกจ้างเมื่ออธิบดีพิจารณาคำขอตามวรรคหนึ่งประกอบกับความเห็นของพนักงานเจ้าหน้าที่แล้วเห็นว่าคำขอพร้อมด้วยเอกสารและหลักฐานมีความถูกต้องครบถ้วนให้อธิบดีออกบัตรประจำตัวผู้จัดการหรือลูกจ้างตามแบบ นจ. ๑๖ ท้ายประกาศนี้ในกรณีอธิบดีมีคำสั่งไม่ออกบัตรประจำตัวผู้จัดการหรือลูกจ้างให้อธิบดีมีหนังสือแจ้งผลการพิจารณาพร้อมด้วยเหตุผลและสิทธิอุทธรณ์ให้ผู้ยื่นคำขอทราบข้อ๑๔ ในกรณีที่คำขอตามข้อ ๙พร้อมด้วยเอกสารและหลักฐานถูกต้องและครบถ้วนให้พนักงานเจ้าหน้าที่เสนอความเห็นไปยังอธิบดีเพื่อพิจารณาออกใบแทนบัตรประจำตัวผู้จัดการหรือลูกจ้างเมื่ออธิบดีพิจารณาคำขอตามวรรคหนึ่งประกอบกับความเห็นของพนักงานเจ้าหน้าที่แล้วเห็นว่าบัตรประจำตัวผู้จัดการหรือลูกจ้างได้ชำรุดในสาระสำคัญ สูญหายหรือถูกทำลายจริง พร้อมด้วยเอกสารและหลักฐานมีความถูกต้องครบถ้วนให้อธิบดีออกใบแทนบัตรประจำตัวผู้จัดการหรือลูกจ้างเป็นไปตามแบบ นจ. ๑๖ท้ายประกาศนี้ และเขียนหรือประทับตราความว่า ใบแทน ด้วยอักษรสีแดงไว้ในบัตรประจำตัวผู้จัดการหรือลูกจ้างโดยระบุวัน เดือน ปีที่ออกใบแทนพร้อมทั้งลงลายมือชื่อพนักงานเจ้าหน้าที่กำกับไว้ด้วยในกรณีอธิบดีมีคำสั่งไม่ออกใบแทนบัตรประจำตัวผู้จัดการหรือลูกจ้างให้อธิบดีมีหนังสือแจ้งผลการพิจารณาพร้อมด้วยเหตุผลและสิทธิอุทธรณ์ให้ผู้ยื่นคำขอทราบประกาศ ณ วันที่ ๑๔พฤศจิกายน พ.ศ. ๒๕๕๙สิงหเดช ชูอำนาจอธิบดีกรมการจัดหางาน[เอกสารแนบท้าย]๑. คำขอจดทะเบียนลูกจ้างซึ่งทำหน้าที่เกี่ยวกับการนำคนต่างด้าวมาทำงานกับนายจ้างในประเทศ(แบบ นจ. ๑๒)๒.ทะเบียนลูกจ้างซึ่งทำหน้าที่เกี่ยวกับการนำคนต่างด้าวมาทำงานกับนายจ้างในประเทศ๓.คำขอมีบัตรประจำตัวผู้จัดการหรือลูกจ้างซึ่งทำหน้าที่เกี่ยวกับการนำคนต่างด้าวมาทำงานกับนายจ้างในประเทศ๔.คำขอใบแทนบัตรประจำตัวผู้จัดการหรือลูกจ้างซึ่งทำหน้าที่เกี่ยวกับการนำคนต่างด้าวมาทำงานกับนายจ้างในประเทศ๕.แบบบัตรประจำตัว(ดูข้อมูลจากภาพกฎหมาย)ปริยานุช/จัดทำ๒๑ พฤศจิกายน๒๕๕๙วิศนี/ตรวจ๒๑ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๖๓ ง/หน้า ๑๐/๑๗ พฤศจิกายน ๒๕๕๙